Maroela Media Top 20: 10 Augustus 2015Jannie du Toit. Foto: Facebook. In vandeesweek se Top 20 is daar agt snitte wat styg, sewe wat daal, drie wat in dieselfde posisies as verlede week bly en twee nuwelinge. Die Heuwels Fantasties en Riana Nel val saam met Twee uit die Top 20 uit. Die titelsnit van Andriëtte se nuwe album, “Pêrel vir ‘n kroon”, tree in die 19de plek toe terwyl Dewald Wasserfall se jongste treffer, “Amsterdam”, ‘n nuweling in die 18de plek is. Verlede week se nuwelinge van Jannie du Toit en Adam Tas styg elk vier plekke terwyl daar ses snitte is wat elk drie plekke daal. Karlien van Jaarsveld en Carike Keuzenkamp behou die eerste twee plekke.